Source: http://arkiv.lovgivning.gl/gh.gl-love/kn/2001/bkg%2016-2001%20grl.htm
Timestamp: 2020-04-04 09:18:32+00:00
Document Index: 17611287

Matched Legal Cases: ['§ 10', '§ 1', '§ 4', '§ 5', '§ 8', '§ 11', '§ 27', '§ 12', '§ 1', '§ 21', '§ 14']

bkg 16 2001 grl
Sinerissamut qanittumi qaleralinniarneq pillugu Namminersornerullutik Oqartussat nalunaarutaat nr. 16, 19. april 2001-imeersoq.
Aalisarneq pillugu Inatsisartut inatsisaanni nr. 18-imi, 31. oktober 1996-imeersumi, kingullermillu Inatsisartut inatsisaatigut nr. 6, 20. maj 1998-imeersukkut allanngortinneqartoq, §§ 10, 11, 13 imm. 2, 22, 23, 26, 33 imm. 2 aamma 34 imm. 3 aalajangersakkat tunngavigalugit aalajangersarneqarpoq:
§ 1. Nalunaarut atuuppoq angallatit 75/BRT/120 BT-mit minnerusut atorlugit qaleralinniarnermut, sinerissamullu qanittumi Kalaallit Nunaata aalisarnikkut oqartussaaffigisaani titarnermit aallaaviusumiit sømilit pingasut iluanni ingerlanneqartumut.
Imm. 2. Nalunaarummi matumani "angallat" immakkut nunakkulluunniit assartuutitut suugaluartutulluunniit aalisarnermut atorneqartutut paasineqassaaq, Aalisarneq pillugu Inatsisartut inatsisaanni nr. 18-imi 31. oktober 1996-imeersumi § 4, imm. 7 naapertorlugu.
§ 5. Aasiaat, Qasigiannguit, Qeqertarsuup, Ilulissat Uummannallu kommuniini angallammut 5 BRT/8 BT-imit anginerusumut, siornatigut qaleralinniarsimanngitsumut, inuussutissarsiutigalugu qaleralinniarnissamut akuersissut tunniunneqassanngilaq, aalisarnermit tassannga amerlaqataanik pisaqarsinnaasumik aalisarunnaartoqarsimanngippat.
Imm. 2. Taamaattorli qassutit 2001-imi 30. april tikillugu Ilulissat kommuniani sumiiffimmi titarnerit ataani taaneqartut killiligaasa iluanni atorneqarsinnaapput:
- 69o22' N, 51o08'8 W
- 69o22' N, 51o03' W
- 69o12'5 N, 51o12'1 W
- 69o08'4 N, 51o08'5 W
- 69o08'4 N, 51o14'3 W
- 69o12'5 N, 51o18' W og
Imm. 3. Qassutit atorlugit qaleralinniarnermi qassutini nigartaqqortussutsimut 220 mm-inik nigartakinnerpaaffissaq atuuppoq.
4) Tunisat kiilunngorlugit amerlassusii aammalu qanoq, soorlu imatut suliarineqarsimaneri nalunaarlugit MHUI (niaqui atatillugit erlaviikkat), UHUI (niaquerlugit erlaviikkat) aamma UHHI (niaquerlugit, paperuerlugillu erlaviikkat)
Imm. 2. Paasissutissat qaammatinut tamanut, kingusinnerpaamik qaammatip tulliuttup qiteqqunnerani allakkatigut, faxikkut imaluunniit qarasaasiakkut atuarneqarsinnaasunngorlugit (KANUAANA isumaqatigalugu) nassiunneqartassapput uunga KANUAANA, Box 501, 3900 Nuuk, telefaxnr. 32 32 35 imaluunniit 32 32 36.
Imm. 2. Nammineq atugassanik qaleralinniarnermi qassutit qalorsuilluunniit atornissaat ajornartitaavoq. Piniutit atorneqartut tamarmik § 8 naapertorlugu piginnittup atianik nalunaaqutserneqarsimassapput.
§ 11. Angallatit nalunaarummi matumani pineqartut pisussaapput KANUAANA, GLK (sakkutuut imarsiortut) aamma politiit, oqartussaasut taakku sulineranni suleqatigissallugit, Aalisarneq pillugu Inatsisartut inatsisaanni nr. 18-imi 31. oktober 1996-imeersumi §§ 27-29 naapertorlugit.
Imm. 2. Angallatit isumannaassavaat KANUAANA-p, GLK-p aamma politiit sulisuisa akornuserneqaratik angallammi angallatip immikkoortuinut tamanut nakkutilliinermut pisariaqartinneqartunut isersinnaatitaanissaat.
§ 12. Inuussutissarsiornermut Pisortaqarfik § 1 imm. 1-mi aalajangersakkap atorneqannginnissaanut immikkut akuersissuteqarsinnaapput, sumiiffinni aalisariutinik minnerusunik aalisarfiunngitsuni kiisalu aalisariutinik annerusunik aalisarneq sumiiffimmi aalisarnerup ineriartorneranut akornutaassanngippat.
Imm. 2. Inuussutissarsiornermut Pisortaqarfik §§-it 4-p 5-illu atorneqannginnissaannut immikkut akuersissuteqarsinnaapput, pisarineqarsinnaasut, qanoq pisaqartigisinnaanerup aammalu qaleralinniarnermik inuussutissarsiuteqarnerup siamasissumik ineriartortinneqarnissaata isiginiarneqarnissaata tamanna ajornartinngippagu.
Imm. 4. Akuersissummi piumasaqaataasunik unioqqutitsineq tassannga atuisinnaatitaanermik killiliinernik kinguneqarsinnaavoq kiisalu sakkortunerusunik pisoqartillugu imaluunniit unioqqutitsisoqaqqitsillugu akuersissut arsaarinnissutigineqarsinnaalluni. Tamanna pillugu Inuussutissarsiornermut Pisortaqarfik aalajangiissaaq, aalajangiinerlu nalunaarutigineqarnerminiit ullut 15-it qaangiutsinnagit Nunatta Eqqartuussivianut suliassiissutigineqarsinnaalluni, Aalisarneq pillugu Inatsisartut inatsisaanni nr. 18-imi 31. oktober 1996-imeersumi § 21, imm. 3 naapertorlugu.
§ 14. Nalunaarut 19. April 2001 atortuulerpoq.
Imm. 2. Tamatumunnga peqatigitillugu sinerissamut qanittumi qaleralinniarneq pillugu Namminersornerullutik Oqartussat nalunaarutaat nr. 2, 7. januar 2000-imeersoq atorunnaarsinneqarpoq.
Namminersornerullutik Oqartussat, ulloq 19. April 2001.